1989年阿布都拉阿薩穆同佢兩個仔一齊喺白夏瓦畀人用炸彈暗算死咗，拉登就接手曬阿布都拉阿薩穆所有嘢，佢接管咗阿薩穆嘅組織之後，成立阿蓋達作為新嘅志願軍服務中心，由原本只係服務新加入士兵，變成服務曬所有阿拉伯志願軍同埋家屬嘅中心，令唔同志願軍聯繫埋一齊，之後喺庫納爾、努里斯坦、巴達桑都成立咗阿蓋達組織，阿蓋達喺阿拉伯話解基地，基地就係咁意思。